Title: Γλωσσάρι όρων για τη μουσική Blues

Αυτοσχεδιασμός

Με τον όρο «αυτοσχεδιασμό» εννοούμε την αυθόρμητη δημιουργία μουσικής ή στίχων χωρίς πρόθεση για αναθεώρηση ή βελτίωση. Πρόκειται για μια δημιουργία της στιγμής. Θα μπορούσε κανείς να πει ότι ο αυτοσχεδιασμός αποτελεί αναλογία του διαλόγου.

Μορφή «ερώτηση - απάντηση»

Η μορφή «ερώτηση-απάντηση» (call and response) στη μουσική αναφέρεται σε μια δομή, όπου μια μουσική φράση (η ερώτηση) απαντάται από μια δεύτερη φράση (την απάντηση), δημιουργώντας ένα διάλογο μέσα στο κομμάτι. Αυτή η μουσική μορφή είναι πολύ δημοφιλής στην Jazz, στην δυτικοευρωπαϊκή μουσική και σε άλλα δημοφιλή ή έντεχνα είδη. Για παράδειγμα, ένας τραγουδιστής μπορεί να τραγουδήσει μια φράση και να ακολουθήσει ένα άλλο όργανο με μια φράση που λειτουργεί σαν απάντηση.

Συγχορδία

Το ταυτόχρονο άκουσμα τριών τουλάχιστων διαφορετικών νοτών. Ανάλογα με τα διαστήματα που περιέχουν σχηματίζονται διαφορετικές συγχορδίες, όπως οι μείζονες και οι ελάσσονες συγχορδίες.

μορφή ΑΑΒ

Η μορφή ΑΑΒ χαρακτηρίζει συχνά τους στίχους της μουσικής Blues, ως εξής:

Α: Ο πρώτος στίχος αποτελεί μια δήλωση.

Β: Ο δεύτερος στίχος είναι ίδιος με την δήλωση, δηλαδή τον πρώτο στίχο που επαναλαμβάνεται.

Γ: Ο τρίτος στίχος αποτελεί μια αντιδήλωση.

Blue notes

Oι «μπλε νότες» αποτελούν εκφραστικές μικρο-τονικές (μικρότερες ενός τόνου) αποκλί-
σεις, δηλαδή οι νότες εκτελούνται ελαφρώς υψηλότερα (sharp) ή χαμηλότερα (flat) από
την κανονική τους θέση, προσδίδοντας στη μουσική έναν ιδιαίτερο συναισθηματικό και
εκφραστικό χαρακτήρα

Δωδεκάμετρο Blues

Το δωδεκάμετρο Blues είναι μια πολύ γνωστή φόρμα που αξιοποιείται τόσο στα πλαί-
σια της Blues μουσικής όσο και σε άλλα δημοφιλή είδη. Μια τυπική φόρμα blues αποτελείται από μια αρμονική πρόοδο δώδεκα μέτρων που επαναλαμβάνεται μέχρι το τέλος του τραγουδιού. Συγκεκριμένα, χρησιμοποιούνται μόνο οι κύριες βαθμίδες μιας κλίμακας, δηλαδή η τονική (I), η υποδεσπόζουσα (IV) και η δεσπόζουσα (V).